
IZVJEŠĆE SA SJEDNICE VISOKOG SUDBENOG I
TUŽITELJSKOG VIJEĆA BIH
održane 15. i 16. svibnja 2024. godine
Usvajanje zapisnika sa sjednice Vijeća održane 17, 18. i 19. travnja 2024. godine
· Vijeće je usvojilo zapisnik sa sjednice Vijeća održane 17, 18. i 19. travnja 2024. godine.

Informacija o realiziranju zaključaka sa sjednice Vijeća održane 17, 18. i 19. travnja 2024. godine
· Vijeće je primilo k znanju prezentiranu informaciju o realiziranju zaključaka sa sjednice Vijeća održane 17, 18. i 19. travnja 2024. godine.

Informacija – aktivnosti predsjednika VSTV-a BiH  
· Vijeće je primilo k znanju prezentiranu informaciju o aktivnostima predsjednika VSTV-a BiH.
Godišnje izvješće Ureda stegovnog tužitelja za 2023. godinu
· Vijeće je usvojilo prezentirano Godišnje izvješće Ureda stegovnog tužitelja za 2023. godinu.

· Vijeće je donijelo zaključak da je za razmatranje na narednoj sjednici VSTV-a BiH potrebno pripremiti analizu pitanja dugotrajnih sudbenih postupaka koji se vode protiv nositelja pravosudne funkcije, koji za posljedicu imaju dugo trajanje privremenog udaljenja od vršenja dužnosti.

· Vijeće je donijelo zaključak da će se na narednoj sjednici razmotriti pitanje normativnog rješenja iz izmjena i dopuna Zakona o VSTV-u BiH koje propisuje prestanak mandata u slučaju da sudac ili tužitelj pravosnažnom presudom bude osuđen za krivično djelo za koje zakon predviđa kaznu zatvora.
Informacija o aktualnim sudbenim postupcima u svezi sa imenovanjima
· Vijeće je donijelo odluku o iniciranju usvajanja Zakona o izmjeni i dopuni Zakona o VSTV-u BiH, koja će omogućiti provođenje nadležnosti Vijeća do osiguravanja preduslova za izvršenje obveza u pogledu provjere izvještaja o imovini i interesima nositelja pravosudnih funkcija, rukovodilaca pravosudnih institucija i članova Vijeća. Vijeće će inicijativu, u formulaciji iz prijedloga broj 1, odnosno alternativno prijedloga broj 2 iz materijala za razmatranje predmetne točke, uputiti Ministarstvu pravde BiH, te sa istom upoznati i Ured visokog predstavnika u BiH, odnosno Delegaciju EU u BiH.  
Informacija sa proširenog sastanka Stalnog povjerenstva za legislativu sa članovima Vijeća, međunarodnim partnerima i predstavnicima strukovnih udruženja u svezi sa primjenom članka 4. Poslovnika VSTV-a BiH 

· Vijeće će pitanje članka 4. Poslovnika VSTV-a BiH ponovo razmatrati na jednoj od naredne dvije sjednice VSTV-a BiH.
Žalba tužene na Odluku Drugostupanjskog stegovnog povjerenstva za tužitelje, broj: 11-07-6-690-4/2024 od 19.3.2024. godine

· Vijeće je odbilo kao neosnovanu žalbu tužene na Odluku Drugostupanjskog stegovnog povjerenstva za tužitelje, broj: 11-07-6-690-4/2024 od 19.3.2024. godine.
Zahtjev za izuzeće predsjednika Vijeća u stegovnom predmetu 
· Vijeće je donijelo odluku da se odbija zahtjev za izuzeće predsjednika Vijeća u stegovnom predmetu, broj: 11-07-6-592/2024.
Odlučivanje o zahtjevu glavnog stegovnog tužitelja za izuzeće u predmetu, broj: UDT DP 013801 24 i UDT 013802 24
· Vijeće je usvojilo zahtjev glavnog stegovnog tužitelja za izuzeće u predmetima, broj: UDT DP 013801 24 i UDT 013802 24. 
· Vijeće je, primjenjujući automatizirani sistem odabira, za postupanje u navedenim stegovnim predmetima, odredilo Halidu Vrabac.
Informacija o koordinaciji donatora i monitoringu Reformskog programa VSTV-a BiH

· Vijeće je primilo k znanju informaciju o mehanizmu koordinacije donatora i monitoringu Reformskog programa VSTV-a BiH te donijelo zaključak da će usvajanje prezentiranog mehanizma koordinacije biti razmatrano na narednoj sjednici Vijeća.  
Dopuna dnevnog reda Konferencije predsjednika sudova

· Vijeće nije usvojilo prijedlog za dopunu dnevnog reda Konferencije predsjednika sudova za 2024. godinu.
Nacrti novih Kriterija za ocjenjivanje nositelja pravosudnih funkcija u sudovima i tužiteljstvima

· Vijeće je usvojilo nacrte kriterija za ocjenjivanje rada nositelja pravosudnih funkcija u sudovima i tužiteljstvima u BiH.

· Zadužuje se Odjel za pravosudnu analitiku i izvješćivanje da usvojene nacrte kriterija za ocjenjivanje rada nositelja pravosudnih funkcija u sudovima i tužiteljstvima u BiH pripremi za dostavljanje i dostavi udruženjima sudaca, udruženjima tužitelja i pravosudnoj zajednici radi davanja eventualnih komentara, koje će Stalno povjerenstvo za učinkovitost i kvalitetu sudova, odnosno Stalno povjerenstvo za učinkovitost i kvalitetu tužiteljstava, uzeti u obzir prilikom finaliziranja teksta kriterija za ocjenjivanje rada nositelja pravosudnih funkcija u sudovima i tužiteljstvima u BiH. Sudovi i tužiteljstva su dužni svoje eventualne komentare dostaviti u roku od 15 dana od dana dostavljanja nacrta kriterija za ocjenjivanje rada nositelja pravosudnih funkcija u sudovima i tužiteljstvima u BiH, dok su udruženja sudaca i tužitelja dužna svoje komentare dostaviti najkasnije do 12.7.2024. godine.

Ocjenjivanje rada nositelja pravosudnih funkcija u sudovima i tužiteljstvima za 2023. godinu:

a)  Utvrđivanje ocjene rada za predsjednike sudova i glavne tužitelje čiji rad ocjenjuje VSTV BiH

b)   Rješavanje prigovora nositelja pravosudnih funkcija na ocjenu rada

· Vijeće je donijelo odluku da se rad predsjednika Suda Bosne i Hercegovine, Ranka Debeveca, neće ocijeniti za 2023. godinu.

· Vijeće je utvrdilo prijedlog godišnje ocjene rada za 2023. godinu za predsjednike sudova i glavne tužitelje čiji rad ocjenjuje VSTV BiH, kako je predloženo u obrascima ocjene rada koji su u prilogu materijala za razmatranje predmetne točke.

· Obrasci sa utvrđenim godišnjim ocjenama rada će se dostaviti predsjednicima sudova i glavnim tužiteljima čiji rad ocjenjuje VSTV BiH na suglasnost ili podnošenje prigovora na ocjenu rada.

· Zadužuje se Odjel za pravosudnu analitiku i izvješćivanje da informira Stalno povjerenstvo za učinkovitost i kvalitetu sudova i Stalno povjerenstvu za učinkovitost i kvalitetu tužiteljstava o suglasnosti predsjednika suda i glavnog tužitelja sa utvrđenom ocjenom rada i unese konačnu ocjenu rada u bazu VSTV-u BiH, odnosno da pripremi prijedlog odluke po eventualnom prigovoru predsjednika suda i glavnog tužitelja na ocjenu rada za 2023. godinu.

· Vijeće je usvojilo prijedlog izreka odluka po prigovorima na ocjene rada za 2023. godinu za dva (2) nositelja pravosudnih funkcija u sudovima, kako je predloženo u materijalu za razmatranje predmetne točke. Pojedinačne odluke po prigovorima će biti izrađene sukladno odlukama VSTV-a BiH. 

· Vijeće je usvojilo zaključak o ispravci Odluke o prigovoru podnositeljice prigovora, poslovni broj 06-08-1-899-2/2024 od 20.3.2024. godine.

· Zadužuje se Odjel za pravosudnu analitiku i izvješćivanje da Zaključak o ispravci Odluke o prigovoru dostavi podnositeljici prigovora i predsjedniku Kantonalnog suda u Mostaru.

Privremeno upućivanje sudaca u drugi sud na obavljanje sudačke dužnosti:

a) Utvrđivanje prijedloga odluke o privremenom upućivanju sudaca Kantonalnog suda u Zenici u Kantonalni sud u Sarajevu

b) Zahtjev Kantonalnog suda u Odžaku za privremeno upućivanje suca u ovaj sud

· Vijeće je donijelo odluku o privremenom upućivanju sudaca Kantonalnog suda u Zenici, Jasmine Begović-Devović, Indire Pašić, Srećka Kokora, Ljilje Subašić, Sanele Popović i Ranke Baškarad, u Kantonalni sud u Sarajevu, na period od 1.6.2024. godine do 1.6.2025. godine, radi pružanja pomoći u otklanjanju zaostalih neriješenih predmeta.

· Vijeće je donijelo odluku o privremenom upućivanju sudaca Kantonalnog suda u Tuzli, Merside Sušić - dodatni sudac, Damira Čačkovića i Šejle Kamberović-Hadžiefendić, u Kantonalni sud u Odžaku, na period od šest mjeseci, na način da isti postupaju u predmetima Kantonalnog suda u Odžaku kao članovi vijeća, a ne kao suci izvjestioci, i to najviše dva dana u toku jednog kalendarskog mjeseca.

· Vršitelj dužnosti predsjednice Kantonalnog suda u Odžaku i predsjednica Kantonalnog suda u Tuzli obvezuju se da zaključe pismeni sporazum o načinu organiziranja rada privremeno upućenih sudaca, vremenu početka i trajanju perioda upućivanja i bez odlaganja dostave taj sporazum VSTV-u BiH.

· VSTV BiH zadužuje Odjel za pravosudnu analitiku i izvješćivanje Tajništva VSTV BiH da vršitelja dužnosti predsjednice Kantonalnog suda u Odžaku obavijesti dopisom da uključivanje privremeno upućenog suca Kantonalnog suda u Tuzli, Edina Buljubašića u raspored dežure za Kantonalni sud u Odžaku, nije moguće u okviru postojećeg pravnog aranžmana definisanog Odlukom VSTV BiH, broj: 06-07-3-211-5/2024 od 8.2.2024. godine, obzirom da je istom određeno da sudac Kantonalnog suda u Tuzli, Edin Buljubašić neće postupati kao sudac izvjestilac, odnosno neće zaduživati sudijske predmete Kantonalnog suda u Odžaku.

Zahtjev za odobrenje Pravilnika o izmjenama i dopunama Pravilnika o unutarnjem ustrojstvu, sistematizaciji radnih mjesta i poslovanja Kantonalnog tužiteljstva Tuzlanskog kantona

· Vijeće je odobrilo Pravilnik o izmjenama i dopunama Pravilnika o unutarnjoj organizaciji, sistematizaciji radnih mjesta i poslovanju Kantonalnog tužiteljstva Tuzlanskog kantona, broj: A-460/22 od 27.12.2022. godine.

Informacija o pripremi podataka o predmetima korupcije, organiziranog kriminala i pranja novca za unos u E-platformu Europskog povjerenstva 

· Vijeće je primilo k znanju informaciju sadržanu u materijalima za razmatranje predmetne točke.

· Vijeće je primilo k znanju informaciju o prezentiranim zaključcima koje su Stalno povjerenstvo za učinkovitost i kvalitetu sudova i Stalno povjerenstvo za učinkovitost i kvalitetu tužiteljstava usvojila na sastancima održanim 8.5.2024. godine.
Analiza izvršenja zadataka iz Akcionog plana za realiziranje Komunikacionog plana VSTV-a BiH za oblast etike, integriteta i sprečavanja sukoba interesa za 2023. godinu

· Vijeće je usvojilo analizu izvršenja zadataka iz Akcijskog plana za realiziranje Komunikacionog plana VSTV-a BiH za oblast etike, integriteta i sprečavanja sukoba interesa za 2023. godinu te donijelo zaključak da će se navedeni Komunikacijski plan nastaviti dugoročno primjenjivati.
Izvješće o provedbi Plana integriteta VSTV-a BiH za 2023. godinu 

· Vijeće je primilo k znanju Izvješće o provedbi Plana integriteta VSTV-a BiH za 2023. godinu.
Imenovanje:

Republika Srpska 

- glavni tužitelj Okružnog javnog tužiteljstva u Istočnom Sarajevu;

- četiri suca u Okružnom sudu u Banja Luci;

- jedan sudac u Okružnom sudu u Prijedoru;

- jedan sudac u Okružnom sudu u Doboju;

- jedan sudac u Okružnom sudu u Trebinju; 

Federacija BiH 

- jedan sudac Kantonalnog suda u Zenici;

- dva suca Kantonalnog suda u Širokom Brijegu;

- jedan stručni suradnik u Općinskom sudu u Širokom Brijegu;

- dva stručna suradnika u Općinskom sudu u Bugojnu; 

- jedan stručni suradnik u Općinskom sudu u Gradačcu;

- jedan stručni suradnik u Općinskom sudu u Čapljini; 

- jedan stručni suradnik u Općinskom sudu u Mostaru.
· Vijeće je donijelo odluku o imenovanju Cimeša Igora za suca Okružnog suda u Banja Luci.

· Vijeće je donijelo odluku o imenovanju Grubačić-Janković Tanje za sutkinju Okružnog suda u Banja Luci.

· Vijeće je donijelo odluku o imenovanju Husić Šejle za sutkinju Okružnog suda u Banja Luci.

· Vijeće je donijelo odluku o imenovanju Šarčević Danijele za sutkinju Okružnog suda u Banja Luci.

· Vijeće je donijelo odluku o imenovanju Macanović Ljube za suca Okružnog suda u Prijedoru.

· Vijeće je donijelo odluku o imenovanju Filipović Jelene za sutkinju Okružnog suda u Doboju.

· Vijeće je donijelo odluku o imenovanju Kundačina Milene za sutkinju Okružnog suda u Trebinju.

· Vijeće je donijelo odluku o imenovanju Baković Nedžada za suca Kantonalnog suda u Zenici.

· Vijeće je donijelo odluku o imenovanju Bošković Milice za sutkinju Kantonalnog suda u Širokom Brijegu.

· Vijeće je donijelo odluku da se ponovi javni konkurs za jednu poziciju suca Kantonalnog suda u Širokom Brijegu.

· Vijeće je donijelo odluku o imenovanju Skoko Mirjane za stručnu suradnicu u Općinskom sudu u Širokom Brijegu.

· Vijeće je donijelo odluku o imenovanju Zrno Gabrijele za stručnu suradnicu u Općinskom sudu u Bugojnu.

· Vijeće je donijelo odluku o imenovanju Razić Amine za stručnu suradnicu u Općinskom sudu u Bugojnu.

· Vijeće je donijelo odluku o imenovanju Škrijelj Ahmera za stručnog suradnika u Općinskom sudu u Gradačcu.

· Vijeće je donijelo odluku o imenovanju Ćatović Merime za stručnu suradnicu u Općinskom sudu u Čapljini.

· Vijeće je donijelo odluku o imenovanju Kraljević Anite za stručnu suradnicu u Općinskom sudu u Mostaru.

Donošenje odluke o produljenju mandata dodatnom sucu u Općinskom sudu u Sarajevu

· Vijeće je donijelo odluku o produljenju mandata Mehudinu Durakoviću, dodatnom sucu u Općinskom sudu u Sarajevu, na period od dvije godine, počev od 1.8.2024. godine.
-Donošenje odluke o prestanku mandata suca Vrhovnog suda Federacije BiH

-Donošenje odluke o prestanku mandata suca Kantonalnog suda u Bihaću

-Donošenje odluke o prestanku mandata suca Općinskog suda u Livnu

-Donošenje odluke o prestanku mandata suca Osnovnog suda u Banja Luci

· Vijeće je donijelo odluku o prestanku mandata Pavlović Slavku, sucu Vrhovnog suda Federacije BiH, sa danom 1.7.2024. godine, zbog odlaska u mirovinu.
· Vijeće je donijelo odluku o prestanku mandata Kapić Reufu, sucu Kantonalnog suda u Bihaću, sa danom 23.9.2024. godine, zbog podnošenja ostavke, radi odlaska u mirovinu.
· Vijeće je donijelo odluku o prestanku mandata Softić Mirsadu, sucu Općinskog suda u Livnu, sa danom 23.6.2024. godine, zbog odlaska u mirovinu.

· Vijeće je donijelo odluku o prestanku mandata Tatić Zdravku, sucu Osnovnog suda u Banja Luci, sa danom 23.6.2024. godine, zbog odlaska u mirovinu.
- Imenovanje vršitelja dužnosti glavnog tužitelja Kantonalnog tužiteljstva Tuzlanskog kantona

- Imenovanje vršitelja dužnosti glavnog tužitelja Okružnog javnog tužiteljstva u Prijedoru

- Imenovanje vršitelja dužnosti glavnog tužitelja Kantonalnog tužiteljstva Sarajevo

- Imenovanje vršitelja dužnosti glavnog tužitelja Kantonalnog tužiteljstva Unsko-sanskog kantona

- Imenovanje vršitelja dužnosti glavnog tužitelja Okružnog javnog tužiteljstva u Istočnom Sarajevu
· Vijeće je imenovalo Marić Slađanu za vršiteljicu dužnosti glavne tužiteljice Okružnog javnog tužiteljstva u Prijedoru, počev od 1.7.2024. godine. 

· Vijeće je imenovalo Alidžanovića Vedrana za vršitelja dužnosti glavnog tužitelja Kantonalnog tužiteljstva Tuzlanskog kantona, počev od 31.5.2024. godine.

· Vijeće je imenovalo Mešanović Merimu za vršiteljicu dužnosti glavne tužiteljice Kantonalnog tužiteljstva Unsko-sanskog kantona, počev od 31.5.2024. godine. 

· Vijeće je imenovalo Dugalija Melihu za vršiteljicu dužnosti glavne tužiteljice Kantonalnog tužiteljstva Kantona Sarajevo, počev od 11.6.2024. godine.

· Vijeće je konstatiralo da se mandat Vukadin Anice, glavne tužiteljice Okružnog javnog tužiteljstva u Istočnom Sarajevu, privremeno produžava do eventualnog imenovanja novog glavnog tužitelja, sukladno odredbi članka 89. Zakona o VSTV-u BiH.
Dodatak završnom dokumentu "Inicijativa za reformu postupka po žalbi u parničnim predmetima", prijedlozi Vrhovnog suda FBiH

· Vijeće je usvojilo dodatne prijedloge za izmjenu i dopunu Zakona o parničnom postupku u dijelu koji se odnosi na žalbu, prethodno usvojene od strane Stalnog povjerenstva za učinkovitost i kvalitetu sudova i Stalnog povjerenstva za legislativu.

· Vijeće je odobrilo dostavljanje Završnog dokumenta „Inicijativa za reformu žalbenog postupka u parničnim predmetima“ u vidu zakonodavne inicijative nadležnim ministarstvima pravde.

· Vijeće je odobrilo tisak i distribuciju Završnog dokumenta stručnoj zajednici, u cilju širenja svijesti o zakonodavnoj inicijativi VSTV-a BiH.
Predstavljanje dokumenta "Smjernice za korištenje društvenih mreža kao zvaničnih kanala komunikacije pravosudnih institucija i korištenje od strane nositelja pravosudnih funkcija" 

· Vijeće je primilo k znanju informaciju o izradi dokumenta „Smjernice za uporabu društvenih mreža kao zvaničnih kanala komunikacije pravosudnih institucija“.

· Vijeće je usvojilo predmetni dokument i dalo suglasnost za njegov tisak i distribuiranje sudovima i tužiteljstvima.

Realiziranje planova rješavanja predmeta za prvi kvartal 2024. godine

· Vijeće je primilo k znanju prezentiranu informaciju o realiziranju planova rješavanja predmeta za prvi kvartal 2024. godine.

· Vijeće je usvojilo zaključak da se uputi dopis sudovima, kojim će se skrenuti pažnja na potrebu rješavanja predmeta iz najstarijih starosnih kategorija, obzirom da je, tokom prvog kvartala, evidentno najniži procenat realiziranja plana u dvije najstarije starosne kategorije predmeta iz plana, te da je potrebno napomenuti i da je iz postignutih rezultata tijekom prvog kvartala tekuće godine evidentno da su ostvareni visoki procenti realiziranja plana uglavnom rješavajući najmlađe predmete iz planova.

Informacija o kreiranim planovima rješavanja predmeta u sudovima za 2024. godinu

· Vijeće je primilo k znanju prezentiranu informaciju o provedenim aktivnostima kreiranja planova rješavanja predmeta za 2024. godinu.
· Vijeće je usvojilo zaključak da je potrebno svim predsjednicima sudova uputiti dopis, kojim će se skrenuti pažnja na obvezu rješavanja predmeta prema starosti inicijalnog akta, kao i  obvezu ravnomjerne opterećenosti postupajućih sudaca, bez obzira na broj neriješenih predmeta u sudu. Imajući u vidu smanjen priliv predmeta u sudovima u prethodnom periodu, potrebno je dodatno intenzivirati rad na rješavanju predmeta prema starosti inicijalnog akta.
Implementiranje mjera i aktivnosti usmjerenih na realiziranje preporuka za jačanje regulatorne uloge VSTV-a BiH

· Vijeće nalaže nadležnim odjelima Tajništva VSTV-a BiH da svoje aktivnosti usmjere na implementiranje Preporuka za jačanje regulatorne uloge VSTV-a BiH u učinkovitom i kvalitetnom rješavanju predmeta organiziranog kriminala i korupcije sukladno usvojenom Akcijskom planu, a posebno preporuka koje su označene sa „nije realizirano“ i o tome izvijeste Vijeće kvartalno.

· Prepoznajući da je Akcijski plan prvenstveno usmjeren na promjene dosadašnjih praksi rada Vijeća i Tajništva VSTV-a BiH, imperativno je da se preporuke primijene adekvatno i u potpunosti, na način kako je predviđeno, a tako što će se, pored ostalog, izbjegavati navođenje kontinuiranih aktivnosti bez konkretnih izmjena dosadašnjih praksi, nije dovoljno imati u vidu akcijski plan, potrebno je njegovo aktivno provođenje bez odlaganja.

· Zadužuju se Odjel za učinkovitost i kvalitetu rada sudova i Odjel za učinkovitost i kvalitetu rada tužiteljstava da izvrše analizu eventualno preduzetih aktivnosti kojima se čini doprinos ostvarenju Preporuka za jačanje regulatorne uloge VSTV-a BiH, a koje nisu prezentirane u Akcijskom planu, te da istu prezentiraju na jednoj od narednih sjednica.

Prezentiranje rezultata provedenih upitnika ENCJ o neovisnosti, odgovornosti i kvaliteti pravosuđa

· Vijeće je primilo k znanju prezentirane rezultate upitnika ENCJ o neovisnosti, odgovornosti i kvaliteti.

· Vijeće zadužuje stalna tijela, nadležne odjele i projektno osoblje da, sukladno svojim nadležnostima, definišu mjere za poboljšanje najniže ocijenjenih indikatora. 

· Vijeće je donijelo odluku da se aneks Izvješća o neovisnosti, odgovornosti i kvaliteti pravosuđa BiH 2022-2023 objavi na internetskoj stranici Visokog sudbenog i tužiteljskog vijeća BiH. 

Prijedlog za učešće na takmičenju „Nagrada za pozitivnu promjenu“ Europske mreže pravosudnih vijeća (ENCJ)

· Vijeće je donijelo odluku kojom se odobrava prijedlog za učešće VSTV-a BiH na ovogodišnjem natjecanju „Nagrada za pozitivnu promjenu“ ENCJ-a, kandidiranjem ilustrirane publikacija VSTV-a BiH „Moj vodič kroz kazneni postupak“.
Prijedlog za provođenje ankete o specijalističkim obukama za suce i tužitelje za maloljetnike 

· Vijeće je donijelo odluku kojom se odobrava provođenje online anonimne ankete o specijalističkim obukama za suce i tužitelje za maloljetnike, upućivanjem upitnika koji čini sastavni dio materijala za razmatranje predmetne tačke.
Razno

· /////

